**Mandar gendang** (Latin: *Habroptila wallacii*code: la is deprecated : *Habroptila wallacii*, bahasa Inggeris: *invisible rail, Wallace's rail, drummer rail*code: en is deprecated : invisible rail, Wallace's rail, drummer rail) ialah satu spesies burung Rallidae besar yang tidak terbang, yang merupakan haiwan endemik di pulau Halmahera, Maluku Utara, Indonesia. Spesies ini mendiami paya lebat pokok sagu yang berdekatan dengan hutan. Bulunya didominasi warna kelabu gelap, dengan kulit terbuka di sekitar matanya. Paruhnya yang panjang dan tebal serta seluruh kakinya berwarna merah cerah. Suaranya seperti tabuhan gendang yang perlahan, yang diiringi kepakan sayapnya. Kerana sukar mengamati burung pemalu ini di habitatnya yang padat, maka maklumat mengenai perilakunya juga terhad.

Burung ini dicatat memakan tunas sagu dan serangga, serta menelan kerikil kecil untuk membantu pencernaan makanannya. Ia kelihatannya bersifat monogami, namun tidak banyak maklumat mengenai kelakuan semasa pengawanan Satu-satunya rupa sarang yang diketahui berbentuk mangkuk cetek di atas tunggul pokok reput, yang dilapisi serpihan kayu dan daun kering. Dua ekor anak mandar gendang seluruhnya terselubung dengan bulu bawah (*down feather*) berwarna hitam, khusus bagi keluarga burung Rallidae yang baru menetas. 

Populasinya dianggarkan antara 3,500-15,000 ekor, dan area penyebarannya yang terhad membuatnya digolongkan sebagai "terancam" oleh International Union for Conservation of Nature (IUCN). Telah berlaku pengurangan habitat akibat penuaian sagu dan alihan tanah lembap menjadi sawah, dan burung ini juga dimakan oleh penduduk setempat. Sarang yang digambarkan sebelumnya berada di daerah yang sering dikunjungi masyarakat setempat, sehingga burung ini lebih menyesuaikan pada perubahan habitatnya berbanding anggaran sebelumnya.

Taksonomi
---------

Keluarga burung Rallidae berjumlah besar dan tersebar sangat luas, hampir mencapai 150 spesies. Ukuran tubuhnya kecil sehingga sederhana, hidup di daratan atau tanah lembap, dan seringkali tubuh pendek mereka berbentuk pipih ke tepi, sehingga mudah melintasi tumbuh-tumbuhan lebat. Spesies-spesies yang tinggal pulau kehilangan kemampuan terbangnya; daripada 53 taksonomi di pulau yang masih terdapat atau baru sahaja pupus, 32 di antaranya telah kehilangan kemampuan terbang.

Mandar gendang, yang pertama kali diklasifikasikan oleh ahli zoologi Inggeris George Robert Gray pada tahun 1860, ialah satu-satunya yang termasuk genus monotipik *Habroptila.* Nama genus *Habroptila* berasal daripada perkataan Yunani *habros* (lembut, cantik, indah) dan *ptilon* (bulu, sayap); wallacii berasal daripada nama ahli zoologi British Alfred Russel *Wallace.* Nama lokalnya meliputi "soisa", "tibiales" dan "rèie".

Burung ini juga terdapat kaitannya dengan mandar kasuari (*Megacrex inepta*) dan mandar bakau (*Eulabeornis castaneoventris*), di mana ketiga-tiga genus Australasia tersebut kemungkinan berasal daripada leluhur *Amaurornis*.. Storrs Olson berpendapat bahawa genus Megacrex sangatlah mirip dengan Habroptila sehingga *Megacrex* sepatutnya dianggap sebagai padanan baru daripada *Habroptila*, yang mengakibatkan adanya dua spesies dalam genus tersebut. Selanjutnya Sidney Dillon Ripley menyamakan kedua-duanya dalam monografnya tentang Rallidae tahun 1977; ia memasukkan *Habroptila* dalam genus besar *Rallus.* Usulan ini, bagaimanapun, tidak diterima oleh Gerlof Fokko Mees, yang menunjukkan perbezaan tersendiri dalam bentuk dan struktur paruh. Suatu analisis filogenetik molekul berdasarkan kesamaan urutan DNA mitokondria mendapati bahawa *Habroptila* merupakan sebahagian daripada sinaran evolusi dalam genus *Gallirallus* yang lebih luas, yang berlaku sekitar 400,000 tahun yang lalu di wilayah tersebut.

Penerangan
----------

*Habroptila wallacii* di setem Indonesia tahun 2012
Mandar gendang ialah seekor burung besar yang tidak mampu terbang dengan panjang 33 hingga 40 cm (13–16 in) cm (13–16 in).
Burung dewasa mempunyai tubuh yang utamanya berwarna kelabu gelap, bulu coklat gelap pada punggung bahagian bawah, belakang dan sayap, serta ekor berwarna hitam. Bahagian bawah tubuhnya sedikit lebih pucat warna kelabunya dibanding punggungnya, kulit tidak berbulu di sekitar mata, paruh yang panjang dan tebal, serta kaki-kaki yang kuat berwarna merah cerah. Ia juga mempunyai sebuah tulang kecil di lekukan sayapnya. Mandar gendang dengan jantina yang berbeza seiras dalam penampilannya; sementara bulu burung muda yang belum dewasa belum pernah terdeskripsikan.

Mandar gendang secara mirip dengan mandar besar (*Porphyrio porphyrio*) yang baru-baru ini ditemui di Halmahera, tetapi spesies tersebut lebih besar, mempunyai paruh berwarna merah yang pendek dan tebal, dengan sebuah balung merah; *Porphyrio* juga mempunyai bahagian bawah tubuh yang berwarna ungu, dan ekor bahagian bawah berwarna putih. Mandar gendang berbeza dengan mandar Calayan (*Gallirallus calayanensis*), dimana mandar gendang berukuran lebih besar dan tidak mempunyai bulu penghadang seperti pada mandar Calayan; tidak terdapat saling tumpang tindih dalam julat kedua spesies ini.

Burung ini mengeluarkan bunyi seperti bunyi gendang yang perlahan, disertai dengan bunyi tuk, tuk, tuk yang dibuat dengan sayapnya. Sifat suaranya menciptakan sebuah legenda tempatan, di mana bunyi itu diceritakan dibuat oleh burung tersebut dengan memukul-mukul dalam sebuah rongga pokok atau dahan dengan kaki-kakinya. Gerd Heinrich mencatat nama tempatan atau sebutan khas burung ini ialah "soisa", yang bermaksud gendang, dan menggambarkan suaranya sebagai sebuah gendang yang terkawal *purre - purre - purre - purre - purre* yang kadang kala berakhir dengan suatu jeritan melengking yang nyaring. Mandar gendang juga menghasilkan suatu dengungan membosankan mirip dengan bunyi *Sus scrofa vittatus* (sebuah subspesies babi hutan), dan mengingatkan pada bunyi yang dihasilkan mandar dengkur (Aramidopsis plateni). Suaranya paling sering terdengar pada petang hari atau malam hari, dan seseorang yang sedang mencacah batang sagu dengan sebilah parang mungkin akan mendapatkan tindak balas daripada burung tersebut. Versi yang lebih tenang daripada suaranya dapat terdengar pada sarangnya. Orang yang mengira bunyi seperti jeritan nyaring berasal daripada mandar gendang mungkin sahaja salah, kerana bunyi seperti itu juga dihasilkan oleh *Amaurornis moluccana* (spesies burung yang juga termasuk familia Rallidae).

Penyebaran dan habitat
----------------------

Tanaman sagu
Mandar gendang mendiami paya yang dipenuhi pokok sagu (rumbia) di Halmahera, terutamanya pada daerah paya berlumpur yang berdekatan dengan hutan. Terdapat tuntutan yang menyatakan bahawa burung ini juga terdapat di rerumputan alang, namun kekeliruan tersebut diperkirakan merujuk pada spesies burung yang masih dalam satu keluarga (familia) —iaitu Amaurornis moluccana. Seorang ahli ornitologi (ilmu yang mempelajari burung) Jerman Gerd Heinrich, yang mempersiapkan perjalanannya ke Halmahera dengan bergulir pada semak jelatang, menuliskan mengenai habitat paya pokok sagu pada tahun 1930-an:

> 
> Saya sangat yakin belum terdapat orang Eropah yang pernah melihat burung ini dalam keadaan hidup, sebab hal itu memerlukan suatu peringkat ketangguhan dan hasrat pada diri seseorang yang mana tidak saya temukan dengan mudah pada orang-orang. *Habroptila* terlindung oleh duri-duri yang mengerikan dari paya pokok sagu. Dalam belantara duri ini, saya berjalan dengan bertelanjang kaki dan setengah bertelanjang badan selama berminggu-minggu.
> 
> 
> 

Mandar gendang berjaya ditemukan dan diamati pada tahun 1950-2003 di suatu daerah terhad di Daerah Halmahera Barat, pada pangkal semenanjung barat pulau Halmahera, namun sebelum tahun 1950 tercatat —malah— hingga hujung selatan pulau itu. Nota yang lebih baru menunjukkan bahawa burung ini masih terdapat pada area yang lebih luas secara ketara, termasuk bahagian timur laut pulau tersebut, dan penduduk setempat mendakwa bahawa burung ini juga terdapat di paya dekat Kao, di bahagian barat laut.

Kelakuan
--------

Habitat yang sukar dan sifat pemalu dari mandar gendang menyebabkan langkanya maklumat perihal gaya hidupnya, dan hanya terdapat sedikit penampakannya yang telah dikonfirmasi. Makanannya, menurut nota, merangkumi tunas tanaman sagu dan serangga. Burung ini juga makan di tunggul pokok sagu, walau tidaklah jelas ada ia makan tanaman yang telah membusuk itu atau mencari yang lain untuk dimakan. Mandar gendang menelan batu-batu kerikil kecil, sebagaimana juga semua burung dalam keluarga Rallidae, untuk membantu 'penggilingan' makanan yang dilakukan di organ ampela.

Mandar gendang diperkirakan ialah burung yang monogami, tetapi sedikit yang diketahui tentang kelakuan mereka dalam masa kahwin sebelum bersarang. Laporan yang menyebutkan bahawa mandar gendang mempunyai 4-5 anak berwarna belang (bergaris) telah lama dianggap tidak benar, kerana bulu yang demikian tidaklah wajar untuk burung dalam keluarga Rallidae. Dalam keluarga (familia) ini, kanak-kanak yang baru menetas biasanya relatif berdikari dan sudah dapat berjalan (prekosial), berbulu halus warna hitam, dengan beberapa hiasan sebatas pada kepalanya, tanpa bulu sama sekali, atau mempunyai jambul.

Persoalan terpecahkan pada bulan November 2010 ketika sebuah sarang ditemukan di atas suatu tunggul pokok yang telah membusuk, 1 meter di atas permukaan tanah dan 46 meter dari tepi hutan paya kering di Taman Negara Aketajawe-Lolobata. Sarangnya sedalam 15 cm, dengan lapisan bawah yang mengandung serpihan kayu kecil di asasnya dan selapis dedaunan kering. Kulit telurnya berwarna putih kecoklatan, ditandai dengan warna hitam dan coklat gelap dalam pelbagai ukuran berbeza. Kedua anaknya yang masih sangat muda ditutupi seluruhnya dengan bulu bawah (*down feather*) warna hitam. Paruhnya berwarna hitam dengan ujungnya berwarna putih, dan kaki-kakinya coklat bergaris-garis hitam. Matanya mempunyai selaput pelangi berwarna kelabu dan pupil yang berwarna biru. Anakan Rallidae meninggalkan sarangnya segera selepas menetas, sehingga dapat dikatakan bahawa mereka menjadi kanak-kanak hanya selama satu atau dua hari.

Status
------

Spesies burung dengan penyebaran dalam area geografi yang terhad sangat terdedah terhadap aktiviti manusia, dan 8 dari 26 spesies burung yang hanya terdapat pada "Wilayah Burung Endemik Maluku Utara" berada dalam keadaan terancam, termasuk mandar gendang. Hampir seperempat dari semua spesies burung Rallidae mempunyai masalah pemuliharaan, dan spesies pulau yang tak dapat terbang ialah yang utamanya berisiko, sekurang-kurangnya 15 spesies telah pupus sejak tahun 1600. Populasi mandar gendang diperkirakan antara 3,500-15,000 burung, sebarannya dalam area geografi yang terhad dan populasinya yang kecil menandakan spesies ini diklasifikasikan sebagai spesies terancam menurut International Union for Conservation of Nature (IUCN). Walaupun spesies ini kurang begitu dikenal, mungkin sahaja populasinya lebih besar pada kenyataannya dibanding anggaran.

Berkurangnya habitat mandar gebang berlaku kerana penuaian sagu secara komersial, atau alihan paya yang menjadi habitatnya menjadi kawasan persawahan dan tambak ikan. Mandar gendang juga menjadi bahan makanan yang disukai penduduk setempat, mereka menangkapnya menggunakan perangkap yang diperbuat daripada rangkaian kulit kayu dan memburunya dengan anjing. Satu-satunya sarang mandar gendang, yang telah diamati, berada di daerah yang biasa digunakan penduduk setempat, dan burung tersebut mungkin semasa ini lebih mudah menyesuaikan terhadap perubahan habitat berbanding dengan anggaran sebelumnya. Terdapat juga beberapa tanda-tanda kewujudan mandar gendang di wilayah timur laut Halmahera pada tahun 2008 dan 2011, memperluas daerah kewujudan burung ini yang telah teramati dalam beberapa tahun terakhir.

Rujukan
-------

1. ↑  (Inggeris) Hoyo, Josep del; Elliott, Andrew; Sargatal, Jordi; Christie, David A; de Juana, Eduardo (eds.) (2013). "Rails, Gallinules and Coots". *Handbook of the Birds of the World Alive*. Barcelona: Lynx Edicions. Dicapai pada 13 April 2014.CS1 maint: multiple names: authors list (link) CS1 maint: extra text: authors list (link)
2. 1 2 3 4 5  (Inggeris) BirdLife International (2012).
3. ↑  (Inggeris)(Yunani) ἁβρός, πτίλον.
4. ↑  (Inggeris) Jobling, James A (2010). *The Helm Dictionary of Scientific Bird Names*. London: Christopher Helm. m/s. 184, 406. ISBN 978-1-4081-2501-4.
5. 1 2  (Inggeris) de Haan, G A L (1950). "Notes on the Invisible Flightless Rail of Halmahera (*Habroptila wallacii* Gray)". *Amsterdam Naturalist*. **1**: 57–60.
6. 1 2 3 4 5 6 7 8  (Inggeris) "Invisible Rail *Habroptila wallacii*" (PDF). *Birdbase*. Hokkaido Institute of Environmental Sciences. Dicapai pada 17 June 2011.
7. ↑  (Inggeris) Olson, Storrs L (1973). "A classification of the Rallidae" (PDF). *Wilson*. **85** (4): 381–416.
8. ↑  (Inggeris) Mees, G F (1982). "Birds from the lowlands of southern New Guinea (Merauke and Koembe)". *Zoologische Verhandelingen*. **191**: 1–188.
9. ↑  (Inggeris) Kirchman, Jeremy J (2012). "Speciation of Flightless Rails on Islands: A DNA-based phylogeny of the typical rails of the Pacific". *The Auk*. **129** (1): 56–69. doi:10.1525/auk.2011.11096.
10. 1 2 3 4 5 6 7 8  Taylor & van Berlo (1998) pp. 451–452.
11. ↑  (Inggeris) Gray, George Robert (1860). "List of birds collected by Mr. Wallace at the Molucca Islands, with descriptions of new species, &c". *Proceedings of the Zoological Society of London*. **28**: 365.
12. ↑  (Inggeris) Allen, Desmond; Oliveros, Carl; Española, Carmela; Broad, Genevieve; Gonzalez, Juan Carlos T (2004). "A new species of *Gallirallus* from Calayan island, Philippines" (PDF). *Forktail: Journal of Asian Ornithology*. **20**: 1–7. Dicapai pada 18 Juni 2011. Check date values in: `|accessdate=` (bantuan)
13. ↑  (Inggeris) Heinrich, Gerd (1956). "Biologische Aufzeichnungen über Vögel von Halmahera und Batjan". *Journal für Ornithologie* (dalam bahasa German). **97** (1): 31–40. doi:10.1007/BF01670833.CS1 maint: unrecognized language (link)
14. 1 2 3 4  (Inggeris) Bashari, Hanom; van Balen, Bas (2011). "First breeding record of the Invisible Rail *Habroptila wallacii*". *BirdingASIA*. **15**: 20–22.
15. ↑  (Inggeris) Flach, Michiel (1997). *Sago palm:* Metroxylon sagu *Rottb. Promoting the conservation and use of underutilized and neglected crops* (PDF). **13**. Gatersleben, Germany/Rome: Institute of Plant Genetics and Crop Plant Research/International Plant Genetic Resources Institute. m/s. 21–23. ISBN 978-92-9043-314-9.
16. ↑  (Inggeris) Collar, Nigel J (2009). "Pioneer of Asian ornithology: Gerd Heinrich" (PDF). *BirdingASIA*. **11**: 33–40.
17. 1 2  (Inggeris) "Invisible Rail *Habroptila wallacii*". *Species factsheet*. BirdLife International. Dicapai pada 16 Juni 2011. Check date values in: `|accessdate=` (bantuan)
18. ↑  Taylor & van Berlo (1998) p. 39.
19. ↑  (Inggeris) Krebs, Elizabeth A; Putland, David A (2004). "Chic chicks: the evolution of chick ornamentation in rails" (PDF). *Behavioral Ecology*. **15** (6): 946–951. doi:10.1093/beheco/arh078.
20. ↑  Taylor & van Berlo (1998) pp. 56–61.

Sumber petikan
--------------

* (Inggeris) Taylor, Barry; van Perlo, Ber (1998). Taylor, Barry; van Perlo, Ber (1998). *Rails*. Robertsbridge, East Sussex: Pica / Christopher Helm. ISBN 1-873403-59-3.

Pautan luar
-----------

* (Inggeris) Drumming at xeno-cato
* (Inggeris) Six images of adult and chicks at Oriental Bird Images